Saya mau tau Sajarah dari Scrabble. Jelaskan dalam bahasa jawa

Dolanan scrabble wiwitané digawé ing taun 1983, rikala iku diarani "Criss-Crosswords" déning arsitèk sing jenengé Alfred Mosher Butts. Dolanan iki pengembangan saka dolana Lexiko sing biyèn tau digawé, nanging saiki jangkep ana papan dolanan lan cara dolanané kaya teka-teki silang. Dolanan ajeg nggunakaké aksara kaya Lexiko sing digawé miturut itungan distribusi frèkuènsi pangganggon aksara mawa seratan basa Inggris, kelebu artikel koran The New York Times. Alfred Butts nggawé dhéwé dolanan iki lan nawakaké ing perusahaan-perusahaan dolanan gedhé nanging ora payu.

Ana ing taun 1948, pengacara James Brunot, wong saka Newton, connecticut nuku hak produksi dolanan "Criss-Crosswords" lan janji bakal ngewènèhi Butts royalti saka saben sèt sing bisa didol. Brunot banjur nggenti jeneng dolanan iku dadi "Scrabble", tembung ing basa Inggris sing tegesé Usaha Ngudi Karya. Brunot namung ngowahi kotak-kotak bonus ing papan dolanan, lan nggawé luwih gampang aturan dolanané. Jebul, dolanan scrabble payu didol.

Ing taun 1953, Brunot ngedol hak produksi scrabble marang Selchow lan Righter, amarga kapasitas produksi wis ora sanggup nyaguhi akèhé panjalukan. Kaya déné Parker Brothers lan Milton Bradley, Selchow lan Rigter iku salah sijiné pabrik dolanan gedhé sing biyèn tau nulak nuku dolanan scrabble. Ing Britnia Raya lan Australia, scrabble wiwit dipasarake J. W. Spear & Sons tanggal 19 Januari 1955. Perusahaan J. W. Spear & Sons saiki anak perusahaan Mattel. Ing taun 1986, Selchow lan Righter ngadoldolanan iki marang Coleco banjur disol manèh marang Hasbro.